
ΠΡΟΕΔΡΙΚΑ ΔΙΑΤΑΓΜΑΤΑ 

. ( 1 ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ» 

και κύρωση του οργανισμού αυτού. 

Ο ΠΡΟΕΔΡΟΣ 

ΤΗΕ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 10795/5.9.1991 πράξη του Συμβολαιογράφου Αθη¬ 
νών Γεωργίου Σωτηρίου Κλικίζου, με την οποία οι Δημήτριος Παναγι¬ 
ώτη Μαρινόπουλος, Δημήτριος Σωτηρίου Κυριαζής και Σταμάτης - 
Ελευθέριος Γεωργίου Μαντζαβίνος, σύστησαν κοινωφελές ίδρυμα με 
την επωνυμία «ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ 
ΕΡΕΥΝΩΝ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 22.10.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Εθνικής Οικονομίας, Οικονομικών και 
Βιομηχανίας, Ενέργειας και Τεχνολογίας και Εμπορίου, αποφασί¬ 
ζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥ¬ 
ΝΩΝ», η οποία έγινε από τους Δημήτριο Παναγιώτη Μαρινόπουλο, Δη- 
μήτριος Σωτηρίου Κυριαζή και Σταμάτη - Ελευθέριο Γεωργίου Μα- 
ντζαβίνο με την αριθ. 10795/5.9.1991 πράξη του Συμβολαιογράφου 
Αθηνών Γεωργίου Σωτηρίου Κλικίζου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εθνικής Οικονο¬ 
μίας, Οικονομικών και Βιομηχανίας, Ενέργειας και Τεχνολογίας και 
Εμπορίου και διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκα τρία (13) άρθρα και καταχωρίζε¬ 
ται παρακάτω. 

ΟΡΓΑΝΙΣΜΟΣ 

Διοίκησης και διαχείρισης του Κοινωφελούς Ιδρύματος με την επωνυ¬ 
μία «ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥ¬ 
ΝΩΝ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΟΙΚΟΝΟΜΙ¬ 
ΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ» που συστήθηκε από τους 
Δημήτριο Παναγιώτη Μαρινόπουλο, Δημήτριο Σωτηρίου Κυριαζή και 
Σταμάτη - Ελευθέριο Γεωργίου Μαντζαβίνο με την αριθ. 10795/ 
5.9.1991 πράξη του Συμβολαιογράφου Αθηνών Γεωργίου Σωτηρίου 
Κλικίζου, αποτελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του παρόντος οργανι¬ 
σμού, του Α.Ν. 2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Για τις σχέσεις του με την οιλλοδαπή, το ίδρυμα μεταφράζει στα Αγ¬ 
γλικά την επωνυμία και τα λοιπά στοιχεία της σφραγίδας του. 

Άρθρο 2 

Σκοποί. 

1. Σκοποί του ιδρύματος είναι: 

α) Η επιστημονική διερεύνηση και ανάλυση των οικονομικών, βιομη¬ 
χανικών και επιχειρησιακών προβλημάτων που αφορούν την ανάπτυξη 
της Ελληνικής οικονομίας γενικά και ειδικότερα της Ελληνικής Βιομη¬ 
χανίας, ως και η εξαγωγή συμπερασμάτων, καθώς επίσης η διαμόρ¬ 
φωση προτάσεων υποβοήθησης στην επίλυση των διαφόρων αναπτυξια- 

κών προβλημάτων της Ελληνικής Οικονομίας και Βιομηχανίας. 

β) Η παρακολούθηση και μελέτη των εξελίξεων της Ελληνικής και 
διεθνούς οικονομίας και η αξιολόγηση αυτών, για τη διαγραφή προβλέ¬ 
ψεων περί των πιθανών μελλοντικών εξελίξεων αυτής. 

γ) Η ανάληψη μελετών γενικότερου ενδιαφέροντος σχετικών με τους 
παραπάνω σκοπούς του ιδρύματος, κατόπιν ειδικής έγκρισης του Διοι¬ 
κητικού Συμβουλίου. 

δ) Η θεσμοθέτηση, προκήρυξη και απονομή βραβείων σε συγγραφικά 
έργα, που αφορούν οικονομικά, βιομηχανικά και λοιπά θέματα, σχετικά 
με τους σκοπούς του ιδρύματος. 

ε) Η θεσμοθέτηση, προκήρυξη και χορήγηση οικονομικών ενισχύ¬ 
σεων για την προώθηση ερευνών και μελετών, σχετικών με τους σκο¬ 
πούς του ιδρύματος και 

στ) Η διοργάνωση συνεδρίων, σεμιναρίων και προβολών, ως και η 
έκδοση βιβλίων, για την προώθηση μελετών και ερευνών, σχετικώνιμε 
τους σκοπούς του ιδρύματος. 

2. Η πραγματοποίηση των σκοπών του ιδρύματος θα γίνει με βάση 
ειδικούς οργανισμούς, που θα καταρτιστούν από το Διοικητικό Συμβού¬ 
λιο του ιδρύματος και θα εγκριθούν κατά τις διατάξεις του άρθρου 12 
του παρόντος οργανισμού. 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Ποσό τριών εκατομμυρίων (3.00().000) δραχμών, που θα προ¬ 
σφέρουν σ’ αυτό οι ιδρυτές και 

β) Τα περιουσιακά στοιχεία που θα προσφέρει στο ίδρυμα το Σωμα¬ 
τείο «ΙΝΣΤΓΓΟΤΤΟΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ 
ΕΡΕΥΝΩΝ» και τα οποία αναφέρονται στην από 4 Σεπτεμβρίου 1991 
σχετική επιστολή αυτού προς τους ιδρυτές, που καταχωρείται παρα¬ 
κάτω: 

«Προς τους Κυρίους 
Δημ. Π. Μαρινόπουλο, 

Δημ. Σ. Κυριαζή, 

Σταμ. Γ. Μαντζαβίνο. 

Ιδιαίτερα εκτιμάται η πρωτοβουλία σας στο μέτρο που αποβλέπει 
στην εκτέλεση των σκοπών του Ινστιτούτου και μάλιστα με τη σωστή 
νομική μορφή του κοινωφελούς ιδρύματος, η οποία λογικώς θα προσ- 
δώσει μεγαλύτερο κύρος στον φορέα και τους σκοπούς του. 

Από την κατά νόμο σύστασή του θα εισφέρουμε στο Ίδρυμα: 

α) Το ποσό των εκατόν είκοσι εκατομμυρίων (120.000.000) δραχ¬ 
μών για την ολοκλήρωση της αγοράς του ακινήτου που αφορά το υπ’ 
αριθ. 10840/8.8.1991 προσύμφωνο πωλήσεως ακινήτου του συμβο¬ 
λαιογράφου Αθηνών Ανδρ. Αθαν. Μπουγιούκου, από τα οποία έχουν 
ήδη καταβληθεί στην πωλήτρια 60.000.000 δραχ. και 

β) Βιβλία, έπιπλα, μηχανήματα, τηλέφωνα κ.λπ. 

(Υπογραφή Θ. Ζάκας) 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων και οι εισπράξεις από τη διάθεση μελετών και δημοσιευμάτων του 
ιδρύματος, σε τιμή που δεν θα αναιρείται ο κοινωφελής σκοπός του ιδρύ¬ 
ματος. 

β) Οι τόκοι από τις καταθέσεις του σε Τράπεζες ή άλλης Πιστωτικούς 
Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. Όσοι προσφέρουν με οποιοδήποτε τρόπο στο ίδρυμα ή 
αναλαμβάνουν την οικονομική κάλυψη συγκεκριμένων κοινωφελών 
δραστηριοτήτων εντός των σκοπών του ιδρύματος ή συμπαρίστανται 
στις προσπάθειες εξυπηρέτησης των σκοπών του ιδρύματος, απολαμβά¬ 
νουν πλεονεκτήματα ή και τίτλους (όπως Φίλος του Ιδρύματος, Χορη¬ 
γός κ.λπ.) που θα καθορίζονται με απόφαση του Διοικητικού Συμβου¬ 
λίου του Ιδρύματος. 

Τα χορηγούμενα πλεονεκτήματα, δεν πρέπει να έχουν τη μορφή της 
αντιπαροχής που να αναιρεί το χαρακτήρα της κοινωφελούς προσφοράς 
των παραπάνω προσώπων. 

Άρθρο 4 

Διοίκηση. 

1. Το ίδρυμα διοικείται από δωδεκαμελές (12) Διοικητικό Συμβού¬ 
λιο που αποτελείται από τους: 


α) Στέλιο Αργυρό 
β) Ελένη Βαράγκη 
γ) Θεόδωρο Ζάκα 
δ) Ανδρέα Κανελλόπουλο 
ε) Δημήτριο Κυριαζή 
στ) Σταμάτη Μαντζαβίνο 
ζ) Δημήτριο Μαρινόπουλο 
η) Αλέξανδρο Μάσχα 
θ) Θεόδωρο Μητσό 
ι) Θεόδωρο Παπαλεξόπουλο 
ια) Νικόλοα Σβορώνο 
ιβ) Σπόρο Φλέγκα. 

Το Διοικητικό Συμβούλιο βρίσκεται σε νόμιμη σύνθεση, έστω και αν 
για οποιοδήποτε λόγο, τα μέλη του περιοριστούν σε έξι (6). 

2. Τα μέλη του Διοικητικού Συμβουλίου εκλέγουν με απόλυτη πλειο- 
ψηφία έπειτα από ψηφοφορία, τον Πρόεδρο, τον Α' και Β' Αντιπρόεδρο, 
το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε τετράμηνο και 
έκτακτα όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
και εκπροσωπούμενα μέλη είναι περισσότερα από τα απόντα. Μεταξύ 
των παρόντων πρέπει υποχρεωτικά να είναι και ο Πρόδρος ή ο νόμιμος 
αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη μεΐτην οποία συντάσσεται ο Πρόεδρος. 

Μέλος που κωλύεται μπορεί να αντιπροσωπευθεί από άλλο μέλος του 
Διοικητικού Συμβουλίου με γραπτή εξουσιοδότησή του προς το Διοικη¬ 
τικό Συμβούλιο. 

Κάθε μέλος έχει δικαίωμα να αντιπροσωπεύει ένα μόνο μέλος του 
Διοικητικού Συμβουλίου. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα ένα εξάμηνο συνεχώς από τις συνεδριάσεις, 
θεωρείται ότι έχει παραιτηθεί σιωπηρά και βεβαιώνεται με σχετική 
απόφαση του Διοικητικού Συμβουλίου και η κενή θέση αυτού συμπλη¬ 
ρώνεται κατά τα οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση και σε περίπτωση άρνησης κάποιου μέλους να υπογράψει, η άρ¬ 
νησή του αναγράφεται στο πρακτικό και υπογράφεται από τον Πρόεδρο. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. Η θητεία των μελών του Διοικητικού Συμβουλίου είναι τετραε¬ 
τής, Κατ’ αξαίρεση, η θητεία των έξι (6) μελών του πρώτου Διοικητικού 
Συμβουλίου είναι διετής. 

Κατά την πρώτη συνεδρίαση του Διοικητικού Συμβουλίου θα ορι¬ 
στούν με κλήρωση τα μέλη των οποίων η θητεία θα λήξει μετά διετία, 
ενώ των υπολοίπων θα λήξει μετά τετραετία. 

Τα εναπομείναντα μέλη εκλέγουν νέα μέλη, ισάριθμα μ’ αυτά που 
έληξε η θητεία τους. 

Μέλη του Διοικητικού Συμβουλίου, των οποίων έληξε η θητεία τους, 
μπορούν να επανεκλεγούν για δύο ακόμη θητείες το ανώτερο, (δηλαδή 
για δέκα ή δώδεκα χρόνια). 

Η παραπάνω διαδικασία ανανέωσης επαναλαμβάνεται ανά διετία 
κάθε φορά, για το ένα δεύτερο ( ι Λ) των μελών του Διοικητικού Συμβου¬ 
λίου. 

Το Διοικητικό Συμβούλιο μπορεί να απόφασή του να αναστείλει την 
παραπάνω ανανέωση της θητείας για μία ή για δύο τετραετίες, εφόσον 
ψηφίσουν υπέρ της άποψης αυτής τα τρία τέταρτα (3/4) τουλάχιστον 
των μελών του. Προτάσεις για υποψηφιότητες μελών του Διοικητικού 

Συμβουλίου, μπορούν να υποβάλλουν μόνον σύμβουλοι - μέλη του Διοι¬ 
κητικού Συμβουλίου. 

11. Με απόφαση του Διοικητικού Συμβουλίου τα μέλη του μπορούν 
να αυξηθούν από δώδεκα (12) σε πενήντα (50), οπότε θα εκλεγούν απ’ 
αυτό ως μέλη και θα συμμετέχουν υποχρεωτικά στο Διοικητικό Συμ¬ 
βούλιο: 

(I) Από ένας (1) εκπρόσωπος των Τραπεζών Ελλάδος, Εθνικής, 
Εμπορικής, Πίστεως, Ε.Τ.Β.Α. και Ε.Τ.Ε.Β.Α., υποδεικνυόμενοι από 
τις Διοικήσεις τους. 

(II) Από δύο (2) εκπροσώπους των Υπουργείων Εθνικής Οικονομίας 
και Οικονομικών, με βαθμό Γενικού Διευθυντή ή Διευθυντή, που θα 
υποδεικνύονται από τους αντίστοιχους Υπουργούς. 

(III) Από δύο (2) εκπροσώπους του Συνδέσμου Ελληνικών Βιομηχα¬ 
νιών και της Ένωσης Ελλήνων Εφοπλιστών, που θα υποδεικνύονται 
από τις αντίστοιχες διοικήσεις. 

(IV) Ένας (1) εκπρόσωπος του Συνδέσμου Βιομηχανιών Βορείου Ελ¬ 
λάδος, που θα υποδεικνύεται από τη Διοίκηση αυτού. 

(V) Πέντε (5) άτομα εκ προσωπικοτήτων και 

(VI) Οι υπόλοιποι από τον επιχειρηματικό κόσμο. 

12. Όταν τα μέλη του Διοικητικού Συμβουλίου αυξηθούν σε πενήντα 
(50) κατά τ’ ανωτέρω: 

α) Το Διοικητικό Συμβούλιο βρίσκεται σε νόμιμη σύνθεση, έστω και 
αν τα μέλη του, για οποιοδήποτε λόγο, περιοριστούν σε είκοσι πέντε 

(25). 

β) Το Διοικητικό Συμβούλιο βρίσκεται σε απαρτία, όταν είναι παρό¬ 
ντα ή εκπροσωπείται το ήμισυ των μελών αυτού πλέον ενός. 

γ) Το Διοικητικό Συμβούλιο μπορεί να συνιστά από τα μέλη του δε- 
καμελή (10) Εκτελεστική Επιτροπή, στην οποία μεταβιβάζει με από¬ 
φασή του, κατά πλήρη δικαιοδοσία ορισμένες από τις αρμοδιότητές του 
και αναθέτει επίσης την εκτέλεση συγκεκριμένου έργου, μέσα στο πλαί¬ 
σιο γενικών οδηγιών που παρέχει προς τούτο. 

Η Εκτελεστική Επιτροπή έχει πάντως αρμοδιότητα να προβαίνει στις 
αναγκαίες ενέργειες για την πραγματοποίηση κάθε γενικής ή ειδικής 
απόφασης του Διοικητικού Συμβουλίου, με βάση την εξουσιοδότησή 
του. Οι αποφάσεις της Εκτελεστικής Επιτροπής, που εκδίδονται στα 
πλαίσια της παραπάνω αρμοδιότητάς της, εκτελούνται ως αποφάσεις 
του Διοικητικού Συμβουλίου του ιδρύματος. 

Την ευθύνη για όλες τις πράξεις της Εκτελεστικής Επιτροπής έχει 
έναντι της εποπτεύουσας Αρχής, ολόκληρο το Διοικητικό Συμβούλιο 
του ιδρύματος. 

Στην Εκτελεστική Επιτροπή προεδρεύει πάντα ο Πρόεδρος του Διοι¬ 
κητικού Συμβουλίου του ιδρύματος. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση των σκοπών του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 Β. Δ/τος 
(ΦΕΚ 552/Ά). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη Φίλων, Χορηγών, Δω¬ 


ρητών και Ευεργετών του ιδρύματος*. 

ε) Καθορίζει τις προϋποθέσεις για την απόκτηση της ιδιότητας των 
«Φίλων του Ιδρύματος», απονέμει τον τίτλο του «Χορηγού», «Δωρητή» 
και «Ευεργέτη» του ιδρύματος και καθορίζει τα πλεονεκτήματα που 
απολαμβάνει καθένας απ’ αυτούς. 

στ) Χορηγεί τις απαραίτητες εξουσιοδοτήσεις εκπροσώπησης του 
ιδρύματος σε ένα ή περισσότερα μέλη του ή σε τρίτους και 

ζ) Καταρτίζει το ετήσιο πρόγραμμα δράσης για την υλοποίηση των 
σκοπών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δεκαπέντε (15) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος πρός τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές , αυτού και 

η) Καταρτίζει την ετήσια Έκθεση Πεπραγμένων του Διοικητικού 
Συμβουλίου. 

2. Τον Πρόεδρο, όταν απουσιάζει ή κωλύεται, αναπληρώνει ο Α' 
Αντιπρόεδρος και σε περίπτωση απουσίας ή κωλύματος τούτου, ο Β’ 
Αντιπρόεδρος του Διοικητικού Συμβουλίου. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 
ΐΓ Ο Ταμίας του ιδρύματος: 

α) Εισπράττει όλα. τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939 ή άλλες Τρά¬ 
πεζες, έχοντας την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επειγουσών δαπα¬ 
νών του ιδρύματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 9 

Αρμοδιότητες Γενικού Διευθυντή 

Ο Γενικός Διευθυντής του ιδρύματος: 

α) Είναι ειδικός επιστήμονας με εμπειρία στα θέματα που σχετίζονται 
με την εκπλήρωση των σκοπών του ιδρύματος και αμείβεται σύμφωνα 
με τους όρους της εργατικής νομοθεσίας και της σχετικής σύμβασης 
απασχόλησής του. 

β) Είναι το κύριο εκτελεστικό όργανο του ιδρύματος και προΐσταται 
του προσωπικού αυτού και 

γ) Μετέχει ως εισηγητής, χωρίς δικαίωμα ψήφου, στις συνεδριάσεις 
του Διοικητικού Συμβουλίου και της Εκτελεστικής Επιτροπής και εκτε¬ 
λεί τις αποφάσεις αυτών. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

3. Με απόφαση του Διοικητικού Συμβουλίου του ιδρύματος καθορί¬ 
ζεται το όργανο (Σώμα Ορκωτών Λογιστών ή άλλη διεθνώς αναγνωρι¬ 
σμένη και λειτουργούσα στην Ελλάδα ελεγκτική εταιρεία) που θα διε¬ 
νεργεί τον εσωτερικό έλεγχο της διαχείρισης του ιδρύματος. 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων και βρα¬ 
βείων και 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού ή σύμφωνα με 
τις ισχύουσες κάθε φορά νόμιμες διαδικασίες. 

Άρθρο 13 

Διάλυση του ιδρύματος-Τύχη περιουσίας αυτού 
Το ίδρυμα διαλύεται όταν και όπως ο νόμος ορίζει. 


Πρόταση διάλυσης του ιδρύματος μπορεί να υποβληθεί και από το 
Διοικητικό Συμβούλιο αυτού, που αποφασίζει με πλειοψηφία επτά (7) 
τουλάχιστον από τα δώδεκα (12) μέλη του ή τριάντα πέντε (35) τουλά¬ 
χιστον από τα πενήντα μέλη του, ανάλογα με το συνολικό αριθμό των 
μελών του. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Οικονομικό Πανεπιστήμιο Αθηνών 
(πρώην ΑΣΟΕΕ). 

Στους Υπουργούς Εθνικής Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου, αναθέτουμε τη δημο¬ 
σίευση και εκτέλεση του παρόντος Διατάγματος. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΙΩΑΝ. ΠΑΛΑΙΟΚΡΑΣΣΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 

ΥΠΟΥΡΓΙΚΕΣΑ ΠΟΦΑΣΕΙΣ & ΕΓΚΡΙΣΕΙΣ 

Αριθ. 32461 (2) 

Τροποποίηση της 50485/30.8.90 Υπουργικής Απόφασης «Σύσταση 
και συγκρότηση της Κεντρικής Γνωμοδοτικής Επιτροπής του άρ¬ 
θρου 8 του Ν. 1892/90 και καθορισμός της διαδικασίας λειτουρ¬ 
γίας της», όπως τροποποιήθηκε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για του εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 έως και 23 
αυτού. 

2. Τις διατάξεις του Π.Δ. 545/1988 «Περί Οργανισμού του Υπουρ¬ 
γείου Εθνικής Οικονομίας. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

4. Τις Υπηρεσιακές ανάγκες. 

5. Τις προτάσεις των αρμοδίων φορέων, αποφασίζουμε: 

Άρθρο 1 

Α. Τροποποιούμε τις παραγράφους 2 και 4 του άρθρου 1 της απόφα¬ 
σης 52279/11.10.90 ως εξής: 

2. Νικόλαος Μουρούτης Γενικός Δ/ντής του Υπουργείου Εθνικής 
Οικονομίας, Προϊστάμενος της Γενικής Δ/νσης Ιδιωτικών Επενδύσεων 
ως τακτικό μέλος, προεδρεύει δε στην Επιτροπή σε περίπτωση κωλύμα¬ 
τος του Προέδρου και του Αναπληρωτή του. 

4. Γεώργιος Μαγγιώρος, Μόνιμος υπάλληλος τυο ΥΠΕΘΟ με 
βαθμό Α, Προϊστάμενος της Δ/ναης Έγκρισης και Ελέγχου Ιδιωτικών 
Επενδύσεων ως τακτικό μέλος, με αναπληρωτή του τον Προϊστάμενο 
του τμήματος Παρακολούθησης και Ελέγχου της ίδιας Δ/νσης. 

Β. Τροποποιούμε τις παραγράφους 5 και 7 του άρθρου 5 της απόφα¬ 
σης 50485/30.8.90 ως εξής: 

5. Γεώργιος Σβαρνιάς, εκπρόσωπος του Υπουργείου Γεωργίας ως 
τακτικό μέλος, με αναπληρωματικό μέλος τον Στυλιανό Σύλλα υπάλ¬ 
ληλο του ίδιου Υπουργείου. 

7. Νικόλαος Γιατράκος, Γενικός Γραμματέας του ΕΟΤ ως τακτικό 
μέλος, με αναπληρωματικό μέλος τον Παναγιώτη Μπαρμπαλιά, Δ/ντή 
του ΕΟΤ. Λ 

Γ. Συμπληρώνουμε το άρθρο 5 της απόφασης 50485/30.8.90 προ¬ 
σθέτοντας παράγραφο ως εξής: 

16. Πέτρος Κυριαζής, Νομικός Σύμβουλος του Κράτους ως τακτικό 
μέλος, με αναπληρωματικό μέλος τον Ευστράτιο Βολάνη Πάρεδρο του 
Νομικού Συμβουλίου του Κράτους. 

Άρθρο 2 

1. Κατά τα λοιπά ισχύουν οι διατάξεις της 50485/30.8.90 Υπουρ¬ 
γικής απόφασης όπως συμπληρώθηκε και τροποποιήθηκε. 

2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Νοεμβρίου 1991 

Ο ΥΠΟΥΡΓΟΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
- ψ- 

Αριθ. Α4/5336 (3) 

Χορήγηση της ειδικότητας της Χειρουργικής Νοσηλευτικής από το Γε¬ 
νικό Περιφ. Νοσοκομείο Θεσσαλονίκης «ΙΠΠΟΚΡΑΤΕΙΟ», 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 5 του Ν. 1579/85 «Ρυθμίσεις για την εφαρμογή και 
ανάπτυξη του Εθνικού Συστήματος Υγείας και άλλες διατάξεις». 

2. Την υπ’ αριθμ. Α4/203/88 Υπουργική Απόφαση «Καθορισμός 
όρων και προϋποθέσεων για τη χορήγηση τίτλου ειδικού Νοσηλευτή». 

3. Τις υπ’ αριθμ. Α4β/4844/88 και Α4β/4635/89 Υπουργικές 
Αποφάσεις. 

4. Την υπ’ αριθμ. 25 αποφ. της 88ης/Ολομέλειας του Κεντρικού 
Συμβουλίου Υγείας, αποφασίζουμε: 

Ορίζουμε όπως το Γενικό Περιφ. Νοσ/μείο Θεσσαλονίκης «ΙΠΠΟ- 
ΚΡΑΤΕίΟ» χορηγεί την ειδικότητα της Χειρουργικής Νοσηλευτι¬ 
κής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Νοεμβρίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
- 4 - 

Αριθ. Γ6β/1290 (4) 

Χορήγηση άδειας ασκήσεως επαγγέλματος Κοινωνικού Λειτουργού 
στην Ιωάννου Μαγδαληνή του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών 
Ασφαλίσεων Γ6β/1290/13.11.1991 έχει χορηγηθεί στην Ιωάννου 
Μαγδαληνή του Νικολάου άδεια ασκήσεως επαγγέλματος Κοινωνικού 
Λειτουργού. 

Αθήνα, 13 Νοεμβρίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦ - 

Αριθ. Γόβ/1307 (5) 

Χορήγηση άδειας ασκήσεως επαγγέλματος Κοινωνικού Λειτουργού 
στον Κοζομπόλη Γεώργιο του Σαράντου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών 
Ασφαλίσεων Γ6β/1307/13.11.1991 έχει χορηγηθεί στον Κοζο¬ 
μπόλη Γεώργιο του Σαράντου άδεια ασκήσεως επαγγέλματος Κοινωνι¬ 
κού Λειτουργού. 

Αθήνα, 13 Νοεμβρίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

-♦- 

Αριθ. Γ6β/1309 (6) 

Χορήγηση άδειας ασκήσεως επαγγέλματος Κοινωνικού Λειτουργού 
στην Αναγνωστοπούλου Μαρία του Νικολάου, 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών 


Ασφαλίσεων Γ6β/1309/13.11.1991 έχει χορηγηθεί στην Αναγνω¬ 
στοπούλου Μαρία του Νικολάου άδεια ασκήσεως επαγγέλματος Κοινω¬ 
νικού λειτουργού. 

Αθήνα, 13 Νοεμβρίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

-♦- 

Αρι θ. Οικ.33315 (7) 

Εγκατάσταση και διαδρομή του αγωγού φυσικού αερίου στο Νομό Λά¬ 
ρισας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 4 του Νόμου 1929/1991. 

2. Το άρθρο 1 του Νόμου 367/1976. 

3. Το άρθρο 7 του Νόμου 1769/1988. 

4. Την υπ’ αριθμ. 1082837/6679/0010 κοινή απόφαση των 
Υπουργών Οικονομικών και Βιομηχανίας, Ενέργειας και Τεχνολογίας, 
αποφασίζουμε: 

α) Ορίζουμε την διαδρομή και εγκατάσταση του αγωγού μεταφοράς 
και διοχέτευσης φυσικού αερίου στον Νομό Λάρισας σε έκταση συνολι¬ 
κού εμβαδού 2.366.883 τ.μ. η οποία βρίσκεται στην περιοχή του Νο¬ 
μού Λαρίσης από τη θέση Καψούρι της Κοινότητας Καλλιθέας έως την 
θέση Παράβολα της Κοινότητας Αιγάνης η οποία φαίνεται με συνεχή 
γραμμή κόκκινου χρώματος στα συνημμένα στην παρούσα και υπό κλί¬ 
μακα 1:1000 κτηματολογικά διαγράμματα (φύλλα 103) που αποτε¬ 
λούν ενιαίο σύνολο με αυτήν και έχουν συνταχθεί στις 30.6.1989 από 
τον Αγρ. Τοπογράφο Μηχανικό Ιωάννη Καρβούνη, όπως και στα ακό¬ 
λουθα τμήματά τους, που έχουν αναθεωρηθεί στις 9.9.91 με νέα κτη¬ 
ματολογικά διαγράμματα και έχουν συνταχθεί από τον Αγρ. Τοπο¬ 
γράφο Λάμπρο Κοστώνη. 

ΣΧΕΔΙΟ Νο 5101 - 130 - 416 - 05 - 03 - 0, Αναθ. 2 (φύλλο 27 
από 57). 

ΣΧΕΔΙΟ Νο 5101 - 130 - 416 - 07 - 02 - 0, Αναθ. 1 (φύλλο 32 
από 57). 

ΣΧΕΔΙΟ Νο 5101 - 130 - 416 - 07 - 03'- 0, Αναθ. 1 (φύλλο 33 
από 57). 

ΣΧΕΔΙΟ Νο 5101 - 130 - 416 - 08 - 01 - 0, Αναθ. 2 (φύλλο 34 
από 57). 

ΣΧΕΔΙΟ Νο 5101 - 130 - 416 - 08 - 02 - 0, Αναθ. 1 (φύλλο 35 
από 57). 

ΣΧΕΔΙΟ Νο 5101 - 130 - 416 - 08 - 03 - 0, Αναθ. 1 (φύλλο 36 
από 57). 

ΣΧΕΔΙΟ Νο 5101 - 150 - 416 - 04 - 02 - 0, Αναθ. (φύλλο 1 από 
43). 

ΣΧΕΔΙΟ Νο 5101 - 150 - 416 - 04 - 03 - 0, Αναθ. 1 (φύλλο 2 
από 43). 

ΣΧΕΔΙΟ Νο 5101 - 150 - 416 - 04 - 04 - 0, Αναθ. (φύλλο 3 από 
43) · 

Εκτός από τις εκτάσεις που αφορούν ιδιωτικά δάση, ή δάση ανήκοντα σε 
πάσης φύσεως Νομικά Πρόσωπα, οι οποίες ήδη έχουν κηρυχθεί σε ανα¬ 
γκαστική απαλλοτρίωση, με την υπ’ αριθμ. 1076035/6250/0010 
κοινή υπουργική απόφαση των Υπουργών Οικονομικών και Βιομηχα¬ 
νίας, Ενέργειας και Τεχνολογίας, δημοσιευθείσα ήδη στην Εφημερίδα 
της Κυβερνήσεως. 

β) Ιδιοκτήτες ή νομείς και κάτοχοι από οιαδήποτε έννομη αιτία αγρο¬ 
τικών ή αστικών ακινήτων, υποχρεούνται να επιτρέπουν την διάνοιξη 
και κατασκευή των επιβαλλομένων υπογείων σηράγγων στο αναγκαίο 
βάθος, για την εγκατάσταση του παραπάνω υπό στοιχείο α' αγωγού φυ¬ 
σικού αερίου από τη ΔΕΠΑ Α.Ε., κάθε τι που είναι αναγκαίο για την κα¬ 
τασκευή, χρήση ή επισκευή του έργου αυτού, το οποίο αναγνωρίζεται 
ως έργο προφανούς κοινής ωφέλειας, καθώς και την επιστασία για τη 
συντήρησή του. 

γ) Επίσης σε ζώνη έκτασης τεσσάρων (4) μέτρων δεξιά και τεσσάρων 
(4) μέτρων αριστερά από τον άξονα του αγωγού, στην παραπάνω 
έκταση, όπως φαίνεται και αυτή (ζώνη), στα παραπάνω κτηματολογικά 
διαγράμματα και λόγω της επιβαλλομένης συνεχούς και ακώλυτης επι¬ 
θεώρησης, επιστασίας, ελέγχου ασφαλείας, περιοδικής συντήρησης και 
επισκευής του παραπάνω αγωγού, απαγορεύεται: «η κατασκευή κάθε 

είδους υπογείων εγκαταστάσεων, η τοποθέτηση παράλληλα ή κάθετα 
κάθε είδους σωληνώσεων, οι οποίες απαιτούν εκσκαφή πάνω από 0,50 
μ., η ανόρυξη φρεάτων ή τάφρων, η δημιουργία νέων αγροτικών ιδιωτι¬ 
κών οδών, η φύτευση δένδρων των οποίων το ριζικό σύστημα εισχωρεί 
σε βάθος μεγαλύτερο των 0,60 μ., καθώς και η αλλοίωση της μορφολο¬ 
γίας της επιφάνειας του εδάφους με οποιοδήποτε τρόπο». 

δ) Από την δημοσίευση της παρούσας απόφασης εγκατάστασης του 
παραπάνω αγωγού μπορεί ν’ αρχίσει η ελεύθερη εκτέλεση του έργου αυ¬ 
τού, χωρίς να επιτρέπεται η αναστολή της, από οποιεαδήποτε εκκρεμο¬ 
δικίες ή αμφισβητήσεις που προβάλλονται από οιονδήποτε τρίτο στην 
παραπάνω υπό στοιχείο α' οριζόμενη έκταση. 

ε) Η ισχύς της απόφασης αυτής αρχίζει από τη δημοσίευσή της, στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Νοεμβρίου 1991 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
-*- 

Αριθ. Οικ.33314 (8) 

Εγκατάσταση και διαδρομή του αγωγού φυσικού αερίου στο Νομό Πιε¬ 
ρίας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 4 του Νόμου 1929/1991. 

2. Το άρθρο 1 του Νόμου 367/1976. 

3. Το άρθρο 7 του Νόμου 1769/1988. 

4. Την υπ’ αριθμ. 1076035/6250/0010 κοινή απόφαση των 
Υπουργών Οικονομικών και Βιομηχανίας, Ενέργειας και Τεχνολογίας, 
αποφασίζουμε: 

α) Ορίζουμε την διαδρομή και εγκατάσταση του αγωγού μεταφοράς 
και διοχέτευσης φυσικού αερίου στον Νομό Πιερίας σε έκταση συνολικού 
εμβαδού 1.458.861 τ.μ. η οποία βρίσκεται στην περιοχή του Νομού 
Πιερίας από τη θέση Παράβολα της Κοινότητας Πόρου έως την θέση 
Αλιάκμωνας Ποταμός της Κοινότητας Αιγινίου η οποία φαίνεται με συ- 
νεχή γραμμή κόκκινου χρώματος στα συνημμένα στην παρούσα και υπό 
κλίμακα 1:1.000 κτημάτολογικά διαγράμματα {φύλλα 74) που αποτε¬ 
λούν ενιαίο σύνολο με αυτήν και έχουν συνταχθεί στις 31.7.1989 από 
τον Αγρ. Τοπογράφο Μηχανικό Ιωάννη Καρβούνη, όπως και στα ακό¬ 
λουθα τμήματά τους, που έχουν αναθεωρηθεί στις 9.9.91 με νέα κτη- 
ματολογικά διαγράμματα και έχουν συνταχθεί από τον Αγρ. Τοπο¬ 
γράφο Λάμπρο Κοστώνη. 

ΣΧΕΔΙΟ Νο 5101 - 160 - 416 - 05 - 03 - 0, Αναθ. 1 (φύλλο 33 
από 43). 

ΣΧΕΔΙΟ Νο 5101 - 160 - 416 - 06 - 01 - 0, Αναθ. 1 (φύλλο 34 
από 43). 

ΣΧΕΔΙΟ Νο 5101 - 160 - 416 - 06 - 02 - 0, Αναθ. 1 (φύλλο 35 
από 43). 

Εκτός από τις εκτάσεις που αφορούν ιδιωτικά δάση, ή δάση ανήκοντα σε 
πάσης φύσεως Νομικά Πρόσωπα, οι οποίες ήδη έχουν κηρυχθεί σε ανα¬ 
γκαστική απαλλοτρίωση, με την υπ’ αριθμ. 1076035/6250/0010 
κοινή υπουργική απόφαση των Υπουργών Οικονομικών και Βιομηχα¬ 
νίας, Ενέργειας και Τεχνολογίας, δημοσιευθείσα ήδη στην Εφημερίδα 
της Κυβερνήσεως. 

β) Ιδιοκτήτες ή νομείς και κάτοχοι από οιαδήποτε έννομη αιτία αγρο¬ 
τικών ή αστικών ακινήτων, υποχρεούνται να επιτρέπουν την διάνοιξη 
και κατασκευή των επιβαλλομένων υπογείων σηράγγων στο αναγκαίο 
βάθος, για την εγκατάσταση του παραπάνω υπό στοιχείο α' αγωγού φυ¬ 
σικού αερίου από τη ΔΕΠΑ Α.Ε., κάθε τι που είναι αναγκαίο για την κα¬ 
τασκευή, χρήση ή επισκευή του έργου αυτού, το οποίο αναγνωρίζεται 
ως έργο προφανούς κοινής ωφέλειας, καθώς και την επιστασία για τη 
συντήρησή του. 

γ) Επίσης σε ζώνη έκτασης τεσσάρων (4) μέτρων δεξιά και τεσσάρων 
(4) μέτρων αριστερά από τον άξονα του αγωγού, στην παραπάνω 
έκταση, όπως φαίνεται και αυτή (ζώνη), στα παραπάνω κτημάτολογικά 
διαγράμματα και λόγω της επιβαλλομένης συνεχούς και ακώλυτης επι¬ 
θεώρησης, επιστασίας, ελέγχου ασφαλείας, περιοδικής συντήρησης και 
επισκευής του παραπάνω αγωγού, απαγορεύεται: «η κατασκευή κάθε 
είδους υπογείων εγκαταστάσεων, η τοποθέτηση παράλληλα ή κάθετα 
κάθε είδους σωληνώσεων, οι οποίες απαιτούν εκσκαφή πάνω από 0,50 


μ., η ανόρυξη φρεάτων ή τάφρων, η δημιουργία νέων αγροτικών ιδιωτι¬ 
κών οδών, η φύτευση δένδρων των οποίων το ριζικό σύστημα εισχωρεί 
σε βάθος μεγαλύτερο των 0,60 μ., καθώς και η αλλοίωση της μορφολο¬ 
γίας της επιφάνειας του εδάφους με οποιοδήποτε τρόπο». 

δ) Από την δημοσίευση της παρούσας απόφασης εγκατάστασης του 
παραπάνω αγωγού μπορεί ν’ αρχίσει η ελεύθερη εκτέλεση του έργου αυ¬ 
τού, χωρίς να επιτρέπεται η αναστολή της, από οποιεσδήποτε εκκρεμο¬ 
δικίες ή αμφισβητήσεις που προβάλλονται από οιονδήποτε τρίτο στην 
παραπάνω υπό στοιχείο α’ οριζόμενη έκταση. 

ε) Η ισχύς της απόφασης αυτής αρχίζει από τη δημοσίευσή της, στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Νοεμβρίου 1991 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 

- 4 - 

Αριθ. Δ11/Γ/43096/26252 (9) 

Τροποποίηση απόφασης, τέλους αεροπορικών ταξιδίων εξωτερικού 

(ΤΑΤΕξ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 1815/88 «περί Κώδικα Αεροπορικού Δικαίου». 

2. Το Ν.Δ. 714/70 «περί Οργανώσεως της Υπηρεσίας Πολιτικής 
Αεροπορίας» όπως τροποποιήθηκε με το Ν. 1340/83. 

3. Τις διατάξεις του Π.Δ. 56/89 «περί Οργανισμού της Υ.Π.Α.». 

4. Το Ν.Δ. 356/74 και το Ν.Δ. 321/69. 

5. Τις διατάξεις των άρθρων 1 και 2 του Ν. 953/79 «περί του Τέ¬ 
λους Αεροπορικών Ταξιδίων Εξωτερικού» καθώς και την σε εκτέλεση 
τούτου εκδοθείσα τριμερή απόφαση με αριθ. Δ2/Β/42295/1558/ 
12.11.79 (ΦΕΚ 1085/Β/4.12.79) περί του καθορισμού των κατηγο¬ 
ριών απαλλαγών από την υποχρέωση καταβολής του ΤΑΤΕ». 

6. Τις αποφάσεις: 

- Δ3/Γ/5396/966/12.2.86 ΓΕΚ 108/Β/14.3.86 αναπροσαρμογή 
του τέλους αεροπορικών ταξιδίων εξωτερικού και ενοποίηση διατάξεων 
σχετικών αποφάσεων 

- Δ3/Γ/34529/11584/10.10.89 τροποποίηση τριμερούς υπουργι¬ 
κής απόφασης / 

-Δ3/Γ/11458/3498/29.3.90 (ΦΕΚ 211/Β/30.3.90) αναπρο¬ 
σαρμογή τέλους αεροπορικών ταξιδίων εξωτερικού. 

7. Την εγκύκλιο του Υπουργείου Οικονομικών με αριθμό ΓΛΚ/ 
143903/4367/24.1.84 όπως τροποποιήθηκε με το ΓΛΚ/11402/ 
263/30.1.85 «περί εισπράξεως εσόδων του Δημοσίου που προέρχονται 
από την Υ.Π.Α.». 

8. Την απόφαση ΥΠΑ/Δ3/Β/34990/11519/1.10.90 με θέμα 
«Διαδικασία χρέωσης είσπραξης και ελέγχου των εσόδων της Υ.Π.Α. 
από αεροπορικά τέλη προσγείωσης και παραμονής αεροσκαφών και 
τέλη αεροπορικών ταξιδίων εξωτερικού». 

9. Τα έγγραφα της Νομικής Υπηρεσίας του ΥΠΜΕ/Νομικό Συμ¬ 
βούλιο του Κράτους με αριθμό πρωτ.: α) 1268/23.12.88 και 283/ 
22.2.89 σχετικά με τόκους υπερημερίας και προσαυξήσεως εκπρόθε¬ 
σμης καταβολής. 

β) 215/4410/90/6.3.90 σχετικά με επιστροφή τόκων υπερημε¬ 
ρίας. 

γ) 222/6.4.90 σχετικά με τόκους υπερημερίας επί εξωφλειθησών 
απαιτήσεων παραγραφή τόκων 

δ) 109/25.4.90 σχετικά με παραγραφή οφειλών 

ε) 880/4440/21.11.90 σχετικά με έσοδα από τέλη Υ.Π.Α. 

10. Το έγγραφο της Τράπεζας της Ελλάδος με αριθμό πρωτοκόλλου 
1391/2.11.90 και την Πράξη 120/23.10.90 του Υπουργικού Συμ¬ 
βουλίου ΦΕΚ 143/Α/30.10.90 σχετικά με τον τόκο υπερημερίας, 
αποφασίζουμε: 

1. Υπόχρεος καταβολής του Τέλους Αεροπορικών Ταξιδίων Εξωτε¬ 
ρικού (ΤΑΤΈξ) είναι κάθε επιβάτης πολιτικού αεροσκάφους ηλικίας άνω 
των δύο (2) ετών που αναχωρεί για το εξωτερικό από Ελληνικό Αερολι¬ 
μένα. 

2. Το τέλος αυτό καθορίζεται σε χίλιες διακόσιες δρχ. (1.200) ανά 
επιβάτη. 

3. Απαλλάσσονται από την υποχρέωση καταβολής του τέλους αυτού 
οι κατωτέρω κατηγορίες επιβατών: 

3.1. Οι διερχόμενοι επιβάτες άφιξη - αναχώρηση αεροπορικώς 
(ΡΑ88ΕΝΟΕΚ8 ΙΝ ΤΚΑΝ8ΙΤ) οι οποίοι δεν εξέρχονται από τους υπο¬ 
κείμενους σε τελωνειακό έλεγχο χώρους του Αερολιμένα. 

3.2. Τα μέλη πληρωμάτων αεροσκαφών. 

3.3. Τα μέλη πληρωμάτων αεροσκαφών που επιβιβάζονται δωρεάν, 
για ανάληψη υπηρεσίας σε άλλο σταθμό, σε αντικατάσταση των εν υπη¬ 
ρεσία πληρωμάτων. 

3.4. Οι Κρατικοί λειτουργοί της Χώρας νηολογήσεως του αεροσκά¬ 
φους που επιβιβάζονται με υπηρεσιακή εντολή προς εκτέλεση διατεταγ¬ 
μένης εν πτήσει υπηρεσίας (έλεγχος πτητικής ικανότητας αεροσκαφών 
κ.λπ.) καθώς και οι συνοδεύοντες αυτούς για του ίδιο σκοπό από πλευ¬ 
ράς του εκμεταλλευομέυου το αεροσκάφος. 

3.5. Οι επιβάτες αεροσκαφών χρησιμοποιουμένωυ στα πλαίσια της 
ΕΟΚ στην παροχή αμοιβαίας βοήθειας σε περίπτωση φυσικής ή τεχνο¬ 
λογικής καταστροφής βάσει ειδικών συμφωνιών. 

3.6. Οι Έλληνες κρατικοί λειτουργοί που ταξιδεύουν με εισιτήριο 
ελευθέρας (ΕΚΕΕ ΟΝΕ Π). 

3.7. Οι επιβάτες αεροσκαφών τα οποία προσγειώνονται λόγω ανω¬ 
τέρω βίας, βλάβης ή κακών καιρικών συνθηκών ανεξάρτητα εάν οι επι¬ 
βάτες εξέρχονται από τους Ελεγχόμενους χώρους του Αερολιμένα ή συ¬ 
νεχίζουν το ταξίδι τους με το ίδιο ή άλλο αεροσκάφος. 

3.8. Οι επιβάτες κρατικών αεροσκαφών. 

(Κρατικό αεροσκάφος θεωρείται το χρησιμοποιούμενο για στρατιωτι¬ 
κούς τελωνειακούς αστυνομικούς και γενικά κρατικούς σκοπούς). 

3.9. Οι επιβάτες αεροσκαφών του Ο.Η.Ε. και του Διεθνούς Ερυθρού 
Σταυρού καθώς και των αεροσκαφών που εκτελούν πτήσεις προς όφελος 
αυτών. 

4. Οι Αερολιμευάρχες μεριμνούν για την πιστή εφαρμογή των ανω¬ 
τέρω και επιλύουν τυχόν αναφυόμενα προβλήματα σχετικά με τις καθο¬ 
ριζόμενες ανωτέρω γενικές ή ειδικές κατηγορίες απαλλαγών ή ειδικών 
περιπτώσεων διακίνησης επιβατών. 

5. Η είσπραξη του τέλους ενεργείται με μέριμνα και ευθύνη των αερο¬ 
πορικών μεταφορέων. Το τέλος ενσωματώνεται στην τιμή του αντιστοί¬ 
χου αεροπορικού τιμολογίου. Απαιτούμενες λεπτομέρειες εφαρμογής 
ρυθμίζονται με απόφαση Διοικητού Υ.Π.Α. 

6. Απόδοση του τέλους. 

α. Υπόχρεος για την απόδοση του τέλους είναι ο εκμεταλλευόμενος 
το αεροσκάφος ή ο νόμιμος εκπρόσωπος του καθώς ο κάτοχος ιδιωτικού 
αεροσκάφους. 

β. Οι υπόχρεοι δύνανται να εξοφλούν τις οφειλές τους προς την ΥΠΑ 
είτε σε μηνιαία βάση με την έκδοση εντολής πληρωμής είτε επιτόπου 
στους Αερ/νες πριν την αναχώρηση του α/φους με την έκδοση αποδεί- 
ξεως εισπράξεως. 

γ. Οι υπόχρεοι προς απόδοση του τέλους δύναται να το αποδίδουν σε 
μηνιαία βάση κατόπιν εγκρίσεως της ΥΠΑ. Για την χορήγηση εγκρί- 
σεως σε μηνιαία βάση η ΥΠΑ δύναται να απαιτήσει ασφάλεια ή εγγυη¬ 
τική επιστολή για την διασφάλιση των συμφερόντων του Δημοσίου. 

Οι εγκρίσεις πληρωμής σε μηνιαία βάση δύνανται ελευθέρως και μο- 
νομερώς να ακυρωθούν από την ΥΠΑ, εφ’ όσον κρίνεται τούτο σκόπιμο. 

δ. Υπόχρεοι προς απόδοση επιτόπου στους Αερολιμένες πριν την ανα¬ 
χώρηση του α/φους είναι όσοι δεν περιλαμβάνονται στην ανωτέρω 6γ 
παράγραφο. 

7. Προθεσμία απόδοσης. 

α. Καθορίζεται προθεσμία απόδοσης του τέλους Αεροπορικών Ταξι- 
δίων Εξωτερικού εντόλς σαράντα (40) ημερών από την έκδοση της 
εντολής πληρωμής από το Λογιστικό και Εφοδιαστικό Κέντρο (ΛΕΚ) 
της Υ.Π.Α. 

β. Η προθεσμία απόδοσης είναι ενιαία για οφειλέτες που βρίσκονται 
στην Ελλάδα ή στο εξωτερικό. 

γ. Χρόνος έκδοσης της εντολής πληρωμής από το ΛΕΚ είναι η ημε¬ 
ρομηνία υπογραφής και πρωτοκόλλησης της εντολής. 

δ. Ανεξάρτητα αν ο παραλήπτης βρίσκεται στην Ελλάδα ή το εξωτε¬ 
ρικό, οι εντολές πληρωμής αποστέλλονται ταχυδρομικά - συστημένα με 
απόδειξη παραλαβής/ΑΥ’Ιδ ή παραδίδονται ενυπόγραφα ώστε να απο- 
δεικνύεται η επίδοση της εντολής πληρωμής στον παραλήπτη όταν 
τούτο απαιτηθεί. 


ε. Ως ημερομηνία εξόφλησης των εντολών πληρωμής με μετρητά, η 
με επιταγή, ή με έμβασμα νοείται η ημερομηνία που το προϊόν αυτών, 
περιήλθέ στον λογαριασμό της ΥΠΑ, με αριθμό 234134/5 που τηρεί¬ 
ται στην Τράπεζα της Ελλάδος (Κεντρικό Κατάστημα) ή εν πάσει περι- 
πτώσει στα υποκαταστήματα ή πρακτορεία της Τράπεζας της Ελλάδος 
στο εσωτερικό. 

8. Τόκος υπερημερίας. 

α. Οι ληξιπρόθεσμες εντολές πληρωμής επιβαρύνονται με ποσοστό 
τόκου υπερημερίας ανερχόμενο σε 2,8% το μήνα (όπως σήμερα ισχύει) 
για κάθε μήνα καθυστέρησης καταβολής και μέχρι την ημερομηνία σύ¬ 
νταξης του.σχετικού τίτλου είσπραξης για να βεβαιωθούν στις Δημόσιες 
Οικονομικές Υπηρεσίες (ΔΟΥ). Η συνολική οφειλή που βεβαιώνεται στη 
ΔΟΥ καταβάλλεται εφάπαξ και επιβαρύνεται με προσαυξήσεις εκπρόθε¬ 
σμης καταβολής σύμφωνα με τις διατάξεις του «Κώδικα Είσπραξης Δη¬ 
μοσίων Εσόδων». 

β. Ως ληξιπρόθεσμες θεωρούνται οι εντολές που δεν εξοφλήθηκαν μέ¬ 
χρι την προθεσμία απόδοσης, όπως αυτή αναγράφεται στην εντολή πλη¬ 
ρωμής. 

γ. Ως μήνας νοείται το χρονικό διάστημα των τριάντα (30) ημερών 
με αρχή την επομένη ημέρα από την λήξη της προθεσμίας απόδοσης. 
Ανεξάρτητα σε ποια ημερομηνία εντός του ούτως οριζομένου μηνός εξο¬ 
φληθεί η εντολή πληρωμής, ο μήνας υπολογίζεται ολόκληρος. 

9. Διαφορές στην χρέωση. 

α. Προκειμένου να διευθετηθούν διαφορές στην χρέωση που προκύ¬ 
πτουν μετά την έκδοση των εντολών από την ΥΠΑ, οι οφειλέτες υπο¬ 
βάλλουν γραπτή αίτηση στην ΥΠΑ/Δ11/Ζ/ με όλα τα στοιχεία που θε¬ 
μελιώνουν την απαίτησή τους (επισυνάπτοντας τις εντολές πληρωμής 
και τις καταστάσεις «βεβαιώσεις τελών προσγείωσης και παραμονής 
και τέλους αεροπορικών ταξιδίων εξωτερικού»). 

β. Η προθεσμία υποβολής της αίτησης για την διευθέτηση διαφοράς 
είναι είκοσι (20) ημέρες από την έκδοση της εντολής. 

γ. Ως ημερομηνία υποβολής της αίτησης για την διευθέτηση διαφο¬ 
ράς θεωρείται η ημερομηνία πρωτοκόλλου της ΥΠΑ (παραλαβή της αί¬ 
τησης) ή η ημερομηνία απόδειξης συστημένης επιστολής. 

δ. Μετά την λήξη της προθεσμίας υποβολής της αίτησης για την 
διευθέτηση διαφοράς δεν γίνονται δεκτές αιτήσεις χωρίς να έχουν εξο¬ 
φληθεί οι εντολές πληρωμής. 

ε. Η προθεσμία απόδοσης, ειδικά για εντολές πληρωμής που εκδίδο- 
νται σε αντικατάσταση ακυρωθεισών εντολών μετά,από διευθέτηση δια¬ 
φοράς, καθορίζεται σε είκοσι (20) ημέρες από την έκδοση της νέας εντο¬ 
λής. 

10. Οι εντολές πληρωμής και οι καταστάσεις «βεβαιώσεως τελών 
προσγείωσης και παραμονής αεροσκαφών και τέλους αεροπορικών τα¬ 
ξιδίων εξωτερικού» αποτελούν νόμιμο τίτλο είσπραξης. 

11. Οι διαδικασίες υλοποίησης, των ανωτέρω παραγράφων 4, 5, 6, 
7, 8, 9 ρυθμίσονται με αποφάσεις του Διοικητού ΥΠΑ. 

12. Η ισχύς της παρούσας απόφασης αρχίζει από δημοσιεύσεως στην 
Εφημερίδα της Κυβερνήσεως εκτός των περιπτώσεων των αναφερομέ- 
νων στην παρ. 6.γ. και 6.δ. η ισχύς των οποίων αρχίζει από 1/1/ 
1992. 

13. Με την παρούσα απόφαση καταργείται κάθε προηγούμενη του 
αυτού αντικειμένου. 

14. Ο Διοικητής της ΥΠΑ εξουσιοδοτείται να αναπροσαρμόζει το 
ύψος του τέλους (ανωτ. παρ. 2) σύμφωνα με την τιμή ή ποσοστό που κα¬ 
θορίζεται στην εκάστοτε εκδιδόμενη για το θέμα έγκριση της Επιτροπής 
Τιμών και Εισοδημάτων. Επίσης ο Διοικητής της ΥΠΑ εξουσιοδοτείται 
να αναπροσαρμόζει το ανά μήνα ποσοστό τόκου υπερημερίας (ανωτ. 
παρ. 8α) σύμφωνα με το επιτόκιο που καθορίζεται από την Τράπεζα της 
Ελλάδος. 

15. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Νοεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ε. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


__ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00* έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

10.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

β) » » » Β' 

» 

19.000 

» 

950 

γ) » » » Γ' 

» 

6.000 

» 

300 

δ) » » » Δ' 

» 

18.000 

» 

900 

ε) » » » Αναπτυξιακών Πράξεων 

» 

12.000 

» 

600 

στ) » » » Ν.Π.Δ.Δ. 

» 

6.000 

» 

300 

ζ) » » » ΠΑΡΑΡΤΗΜΑ 

» 

3.000 

» 

150 

η) » » » Δελτ. Εμπ.& Βιομ. Ιδ. 

» 

6.000 

» 

300 

θ) » » » Αν. Ειδικού Δικαστηρίου 

» 

1.500 

» 

75 

ι) » » » Α.Ε. & Ε.Π.Ε. 

» 

40.000 

» 

2.000 

ια) Για όλα τα Τεύχη 

» 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















